呢日行過呢頭，又黎呢間餐廳食飯啦。是日所見，都唔係太多人既，都仲有位坐既。都係叫番果個餐，不過甜品就隨緣啦。菜湯其實都好多料既，不過味道上就比較淡啦。所以要加辣椒仔先有味啦。煙肉蘑菇意粉都係用白汁整既意粉，不過個味道就比上次食既淡左小小。好彩既係，意粉整得算幾彈牙同個意粉係好足料既。不過芝士味係可以濃番小小。芝士餅芝士味好重，不過我覺得可以加小小檸檬上去。有小小酸味就更加好啦。真係唔算太貴，三十幾蚊一個餐又有甜品。邊度可以有呢？